"Əkinçi", 15 mart 1876, №5/Təzə xəbər
Əlahəzrət Fərhad Mirzə Mötəmədüddövlə Məkkə ziyarətindən qayıdıb
sabah İrana gedəcək.

 * *

Cənab Sərdarın dəftərxanasından qubernatorlara yazırlar ki, Məkkəyə gedən
müsəlmanlara məlum eləsinlər öz pasportlarını Osmanlı konsuluna pişnəhad
etməmiş sərhəddən keçsinlər ki, onlara Osmanlı dövləti təzə qaydaya binaən mane
olur. Bu ayın 2-də "Pravi-telsvenni vestnik" qəzetində yazılıb ki, padşahi-imperator
hökm edib Kokan xanlığını Rusiyaya tabe hesab edib, onu Fərğan oblastı adlasınlar
və general Skoblev oraya hakim təyin olub.

İndi Rusiyanın sərhəddi Qaşqar dövlətinə yetişib.

 * *

Qəzetlərdə yazırlar ki, ingilis Əfqanıstanı ki, Hindistan ilə İranın
sərhəddində vaqedir, əldə saxlamaqdan ötrü oranın hakimi iirəliyə məvacib verir
imiş. Amma cənab iirəli bir inigilis kitabından bilib ki, ingilisin muradı onun Herat
şəhərini zəbt etməkdir. Ona binaən indi ingilisə düşmən olubdur.

 * *

Misir ilə Həbəş dövlətinin cəngi hələ qurtarmayıb. Yazırlar ki, bu yavıq
zamanda Misir əsgərləri həbəşlərə qalib olublar.

 * *

Təzə çap olunan Rusiyanın pambıqdan qayrılan mallarını satmaqdan
danışan kitab deyir: Rusiyanın pambıq malı ilbəil az satılır. Ona səbəb oldur ki,
dəmiryolları artdığına Avropa dövlətlərinin malı bizim mal satmağa mane olur. Bu
səbəbə bir neçə ildir ki, fabrika sahibləri öz mallarını Çin və Japon dövlətlərinə
göndərirlər. Amma indi Avropa malı orada həm onlara mane olur.

Bu halda zikr olan rus malları yaxşı satılır Türküstanda, Kokanda,
Buxarada, Qaşqarda, Dəşti-Qırğızda. Ona binaən ki, oralara atəş gəmiləri və
dəmiryol işləmədiyinə qeyr tayfaların malı ona mane ola bilmir.

 * *

"Moskovski vedomosti" qəzeti yazır ki, dövlət məsləhətxanasında məşvərət
var taxsırkarları Sibirə göndərməsinlər.

Deyirlər hər vilayətdə bir dustaqxana bina olunacaq ki, taxsırkarları orada
saxlasınlar.

 * *

Rus qəzetlərində yazırlar ki, martın axırında vəliəhdi-İran Peterburqa gəlib,
sonra Avropa səyahətinə gedəcək.

 * *

"Uralski vedomosti" qəzeti yazır ki, Ural kazaklarından 87 adam dövlət
qərar edən əsgər tutmaq qanununa əməl etmədiklərinə onları tutub Türküstanda
dövlət tərəfindən müəyyən olan yerlərə sakin olmağa göndəriblər.

 * *

Peterburqdan tel var ki, Rusiyanın Hacıtərxan, Samar və Tambov
quberniyalarından çox adam xahiş edir ki, dövlət Türküstanda verdiyi yerlərdə
gedib sakin olsunlar.

 * *

1876-cı sənədə Rusiya dəmiryollarının tuli 17000 verst olub. Ol yolların hər
versti bir ilin müddətində 8000 manat mədaxil gətirib.

Əkinçi qəzetindəki xəbərlər